SANDVIK COROMANT Grooving Insert W, Neutral Cutting, F GF 1105 - 5FPK1|N123F2-0239-0002-GF 1105 - Grainger
Grooving Insert W, Neutral Cutting, F GF 1105
Item # 5FPK1
Mfr. Model # N123F2-0239-0002-GF 1105
ANSI Number N123F2-0239-0002-GF 1105
ISO Number N123F2-0239-0002-GF 1105 Nuwe tydskrif vir denkers op rak | Netwerk24
Nuwe tydskrif vir denkers op rak
Deur Jens.Friis 28 Januarie 2016 06:00
Ambassadeur is ’n nuwe literêre leefstyljoernaal.
DIE nuwe Insig?
Miskien, maar dié 176 bladsye is cooler. “Ons was beslis groot aanhangers van Insig, maar ons probeer die literêre wêreld op ’n cooler manier weergee en aan ’n jonger gehoor bekendstel,” sê Derick Muller, redakteur van die nuwe literêre leefstyljoernaal Ambassadeur.
Insig was ’n aktualiteitstydskrif waarvan die laaste uitgawe in 2007 gepubliseer is.
Ambassadeur se estetiese gehalte laat dit egter eerder soos ’n koffietafelboek lyk. Die ontwerp is eenvoudig en stylvol en die dikker papier, 170 g, lê ’n bietjie swaarder tussen jou vingers.
“Ons wil hê die joernaal moet tydloos wees, iets wat langer op jou boekrak kan leef,” sê Muller.
Ambassadeur sal kwartaalliks deur The Suits, ’n advertensieagentskap waarvan Muller ook deel is, uitgegee word.
Die eerste uitgawe is Januarie op die rakke en die prys is R220.
’n Bietjie hoog?
“Kyk, ons gaan nie die volgende Huisgenoot wees en ’n reuse-oplaag hê nie. Dit is ’n passieprojek wat ons self gefinansier het.”
Hy gee toe dat dit ’n nis-publikasie is, maar ná ’n besoek aan New York en Los Angeles wil hy kyk of die groeiende belangstelling in onafhanklike joernale daar, ook hier kan posvat.
Die eerste uitgawe het geen advertensies nie en Muller sê hulle sal sien of beleggers aan boord wil kom.
Die tydskrif het vyf afdelings – klank, kuns, skrywers, makers (movers and shakers) en reis.
Ambassadeur se missie lui: “Ons vier die skeppers, denkers, kunstenaars, vakmanskap, sakevernuf, ekstraordinêre, filmmaker, musikant en skrywer.”